พลีสทีสเชอร์ สอนนักรักซะ - วิกิพีเดีย

# พลีสทีสเชอร์ สอนนักรักซะ

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

พลีสทีสเชอร์ สอนนักรักซะ
ชื่อไทย | พลีสทีสเชอร์ สอนนักรักซะ
ชื่อญี่ปุ่น | おねがい☆ティーチャー
ชื่ออังกฤษ | Please Teacher!
แนว | เซเน็น, โรแมนติกคอเมดี้
ภาพยนตร์การ์ตูนโทรทัศน์
ผู้กำกับ | อิเดะ ยาสุโนริ
ผลิตโดย | โดมุ
ฉายทาง | WOWOW
ฉายครั้งแรก | 10 มกราคม 2545 – 28 มีนาคม 2545
จำนวนตอน | 12
โอวีเอ
ผู้กำกับ | อิเดะ ยาสุโนริื
ผลิตโดย | โดมุ
จำนวนตอน | 1
จำหน่ายเมื่อ | 25 สิงหาคม 2545
หนังสือการ์ตูน
ผู้แต่ง | Please! (เรื่อง), ชิซุรุ ฮายาชิยะ (ภาพ)
สำนักพิมพ์ | เด็งเกคิคอมิกส์ (ญี่ปุ่น), Negibose (ไทย)
นิตยสาร | เด็งเกคิไดโอรายเดือน
ตีพิมพ์เมื่อ | ไม่มีข้อมูล – ไม่มีข้อมูล
จำนวนเล่ม | 2
ส่วนหนึ่งของสารานุกรมการ์ตูน

พลีสทีสเชอร์ สอนนักรักซะ (ญี่ปุ่น: おねがい☆ティーチャー ; อังกฤษ: Please Teacher!) เป็นการ์ตูนญี่ปุ่นแนวโรแมนติกคอเมดี้ มีเนื้อหาเกี่ยวกับเด็กนักเรียนมัธยมปลายคนหนึ่งที่ถูกสถานการณ์บังคับให้แต่งงานกับครูประจำชั้น ซึ่งความจริงแล้วเป็นมนุษย์ต่างดาวที่ถูกส่งมาสำรวจโลก

บริษัทโดมุเป็นผู้สร้าง พลีสทีสเชอร์ สอนนักรักซะ ในรูปแบบภาพยนตร์การ์ตูนชุดความยาว 12 ตอน และนำออกแพร่ภาพเป็นครั้งแรกทางสถานีWOWOWในประเทศญี่ปุ่นตั้งแต่วันที่ 10 มกราคม 2545 ถึงวันที่ 28 มีนาคม ของปีเดียวกัน นอกจากนี้ยังสร้างโอวีเอ ซึ่งมีเนื้อหาเป็นตอนที่ 13 ของภาคภาพยนตร์การ์ตูนชุด ออกจำหน่ายในวันที่ 25 สิงหาคม 2545 พลีสทีสเชอร์ สอนนักรักซะยังถูกดัดแปลงเป็นมังงะลงตีพิมพ์ในนิตยสารเด็งเกคิไดโอรายเดือน โดยมี ชิซุรุ ฮายาชิยะ เป็นผู้วาดภาพ

ในประเทศไทย พลีสทีสเชอร์ สอนนักรักซะ ได้จัดทำในรูปแบบวีซีดี และ ดีวีดี ตามแบบญี่ปุ่น ลิขสิทธ์โดยบริษัท i-Berry

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] เนื้อเรื่อง

เคย์ คุซานางิ เด็กหนุ่มอายุ 15 ปี ได้ตกอยู่ในสภาพ "หยุดนิ่ง" (คล้ายกับสภาพเจ้าชายนิทรา) เป็นเวลาสามปี เมื่อเคย์ตื่นขึ้น เขาก็ย้ายออกจากบ้านอย่างเงียบๆ เพื่อหลีกเลี่ยงปัญหาที่เกิดจากการตัดขาดจากสังคมเป็นเวลานาน โดยเขาไปอาศัยอยู่กับลุงซึ่งมีอาชีพเป็นหมออยู่ในเมืองริมทะเลสาบแห่งหนึ่ง (ต้นแบบคือทะเลสาบคิซาคิ ในจังหวัดนางาโนะ) วันหนึ่งเคค้นพบว่า มิซุโฮะ คาซามิ อาจารย์ที่ปรึกษาคนใหม่ของเขาความจริงแล้วเป็นมนุษย์ต่างดาวที่ถูกส่งมาสังเกตการณ์โลก วันรุ่งขึ้นเคย์และมิซุโฮะถูกขังอยู่ในห้องเก็บอุปกรณ์พลศึกษาเป็นเวลาหลายชั่วโมงโดยบังเอิญ เมื่อเรื่องไปถึงผู้อำนวยการโรงเรียน เคย์ตัดสินใจที่จะปกป้องความลับของมิซุโฮะโดยบอกว่าเขาและเธอเป็นสามีภรรยากัน ทั้งสองจึงต้องแต่งงานกันจริงๆ

## [แก้] ตัวละคร

- เคย์ คุซานางิ เด็กหนุ่มอายุ 18 ปี ซึ่งยังต้องเรียนชั้นมัธยมปลายกับเด็กอายุ 15 ปีคนอื่น เนื่องจากเขามีกลุ่มอาการ "หยุดนิ่ง" ซึ่งทำให้ระบบภายในร่างกายของเขาทุกระบบหยุดการทำงานชั่วระยะเวลาหนึ่ง ซึ่งจะกำเริบเมื่อเขามีอารมณ์แปรปรวน
- มิซุโฮะ คาซามิ ลูกครึ่งชาวโลกและมนุษย์ต่างดาวผู้ทำงานเป็นผู้ตรวจการดาวเคราะห์ระดับ C ของสมาพันธ์กาแล็กซี ตอนเริ่มเรื่องถูกส่งมายังโลกเพื่อศึกษาและสังเกตการณ์มนุษย์โลก ชอบทานขนมบิสกิตแท่งยาวเคลือบช็อคโกแลต "ป็อกชี่" (ที่จริงคือขนมป็อกกี้ แต่ในเรื่องถูกเปลี่ยนชื่อเป็น "ป็อกชี่" เพื่อหลีกเลี่ยงการละเมิดเครื่องหมายการค้า) คำพูดติดปากคือ "สำคัญเหนือสิ่งอื่นใดเลยนะ"
- โคอิชิ เฮริคาวะ เพื่อนร่วมชั้นของเคย์ที่ชอบและกำลังพยายามจีบเคย์อยู่ บ้านของเธอเป็นร้านสะดวกซื้อตั้งอยู่ริมทะเลสาบ
- อิจิโกะ โมริโนะ เพื่อนร่วมชั้นของเคย์ที่มีความช่างสังเกตและความนึกคิดเฉียบแหลมกว่าเด็กอายุ 15 ปีคนอื่น ความจริงแล้วเธอเคยตกอยู่ในสภาพหยุดนิ่งเป็นเวลาถึง 6 ปี (อายุจริง 21 ปี) ในหนังสือการ์ตูนชอบเฮียวสุเกะ
- เฮียวสุเกะ มากุโมะ เพื่อนร่วมชั้นของเคย์คนหนึ่ง ย้อมผมสีบลอนด์ มีนิสัยตรงไปตรงมาแต่หุนหันพลันแล่น เฮียวสุเกะมีความใฝ่ฝันว่าจะเข้ามหาวิทยาลัยโตเกียวเพื่อเป็นนักการเมืองมาแก้ไขการเมืองน้ำเน่าของประเทศญี่ปุ่น
- คาเอเดะ มิซุมิ เพื่อนร่วมชั้นหญิงของเคย์คนหนึ่ง มีเชื่อสายไอร์แลนด์อยู่หนึ่งในสี่ส่วน ทำให้เธอมีผมสีแดง มีฝ้าที่แก้ม และตัวสูงกว่าเพื่อนหญิงคนอื่น ในฉบับภาพยนตร์การ์ตูนชอบเฮียวสุเกะ
- มาทากุ ชิโด เพื่อนร่วมชั้นของเคย์คนหนึ่ง มีนิสัยเอาจริงเอาจัง ชอบดูดาว
- มาริเอะ โปรแกรมกึ่งชีวภาพทำหน้าที่ควบคุมยานของมิูซุโฮะ สามารถซ่อมตัวเองได้จึงไม่ต้องการซ่อมบำรุง ชอบกินเพรซ และสามารถเล่นกีตาร์ได้
- มาซามิ ยามาดะ อาจารย์หนุ่มผู้มีนิสัยเงียบขรึม ชอบแต่งตัวปอนๆ มีงานอดิเรกคือการประดิษฐ์เครื่องบินพลังมนุษย์ โคอิชิเป็นคนส่งอาหารให้อาจารย์ยามาดะซึ่งเป็นลูกค้าประจำของบ้านเธอ
- มาโฮะ คาซามิ น้องสาวของมิซุโฮะผู้ไม่ยอมรับเคย์ในตอนแรกแต่ก็เปลี่ยนใจยอมรับเขาในที่สุด
- ฮัทสึโฮะ คาซามิ แม่ของมิซุโฮะ ชอบเคย์ โดยบอกว่าเคย์หน้าตาเหมือนสามีชาวโลกของเธอ
- มิรุรุ โปรแกรมควบคุมยานของฮัทสึโฮะและมาโฮะ แต่งตัวเหมือนผู้หญิงและเป็นแฟนกับมาริเอะ
- มิโนรุ เอดาจิมะ ลุงของเคย์ ประกอบอาชีพเป็นหมอและทำหน้าที่เป็นผู้ปกครองของเขา
- โคโนฮะ เอดาจิมะ ภรรยาของมิโนรุ ประกอบอาชีพเป็นพยาบาลของคลีนิกของสามี

## [แก้] ภาพยนตร์การ์ตูน

ภาพยนตร์การ์ตูนชุด พลีสทีสเชอร์ สอนนักรักซะ มีจำนวนทั้งหมด 13 ตอน แบ่งได้ออกเป็นฉบับ ออกแสดงจริงทางโทรทัศน์ 12 ตอน และตอนพิเศษ (OVA) 1 ตอน

### [แก้] เพลงประกอบภาพยนตร์

- เพลงเปิด: "Shooting Star" ขับร้องโดย KOTOKO
- เพลงปิด:
  - ตอนที่ 1 - 11 , 13 : "โซระ โนะ โมริ เดะ" ขับร้องโดย คาวาดะ มามิ
  - ตอนที่ 12 : "Love A Riddle" ขับร้องโดย KOTOKO

## [แก้] ลิงก์ภายนอก

- เว็บไซต์อย่างเป็นทางการ
- เว็บไซต์โดยบริษัทบันไดเอ็นเตอร์เทนเมนท์

| พลีสทีสเชอร์ สอนนักรักซะ เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ พลีสทีสเชอร์ สอนนักรักซะ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9E/%E0%B8%A5/%E0%B8%B5/%E0%B8%9E%E0%B8%A5%E0%B8%B5%E0%B8%AA%E0%B8%97%E0%B8%B5%E0%B8%AA%E0%B9%80%E0%B8%8A%E0%B8%AD%E0%B8%A3%E0%B9%8C_%E0%B8%AA%E0%B8%AD%E0%B8%99%E0%B8%99%E0%B8%B1%E0%B8%81%E0%B8%A3%E0%B8%B1%E0%B8%81%E0%B8%8B%E0%B8%B0.html".

หมวดหมู่: บทความเกี่ยวกับ การ์ตูน ที่ยังไม่สมบูรณ์ | การ์ตูนญี่ปุ่น

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- Français
- Italiano
- 日本語
- Português
- 中文